Deg umahil-agi n tusna, deg tazwara neqdec ɣef tezrawt tasnalɣit d tesnamkit ɣef yiɣbula n waman deg snat n temnaḍin n leqbayel : Meqleε d Tizi ɣenif. Ayen i aɣ-yeğğan ad nefren asentel-agi d azal i sεan yiɣbula n waman deg tudert, akken i nwala daɣen, inadiyen yettwaxedmen yakan ɣef usentel-agi ur ṭṭuqten ara, drus n wid i yfernen asenelagi. Si tama nniḍen ma nger tamuɣli-nneɣ ar teqbaylit ad-naf d akken aṭas n tɣawsiwin i tesεa zik maca tura ur d-teqqim ara limarat-nsen-tt, acku ccfawat ttṛuḥen-t daymi i ilaq fellanneɣ ad naru, tira ur tettṛuḥu ara. Akken i nebɣa daɣen ad nẓer amek tegga talɣa n yismawen n yiɣbula i d-nejmeε d unamek nsen (ayen i sen-qqaren akken).